เป็นประจำเดือนวันที่ 27 พค ค่ะเป็นประมาณ 2-3 วัน หลังจากนั้นช่วงวันที่ 1-3 มิย ปวดท้องน้อยนิดนึง ปวดนม พอวันที่ 5 มีเลือดสีน้ำตาลเข้ม เปื้อนกางเกง แบบตกขาว ท้องอืดค่ะ
สวัสดีค่ะ เลือดออกผิดปกติทางช่องคลอด อาจเกิดได้จาก-มีการติดเชื้อในช่องคลอด ปากมดลูก หรือมดลูก-มีติ่งเนื้อหรือเนื้อร้ายที่บริเวณปากมดลูก-มีเนื้องอกมดลูก-มีการอักเสบของอวัยวะในอุ้งเชิงกราน อาจมีไข้ ตกขาวสีผิดปกติ-มีโรคติดต่อทางเพศสัมพันธ์เช่นหนองในแท้ หนองในเทียม-ภาวะแทรกซ้อนจากการตั้งครรภ์เช่นแท้ง ท้องนอกมดลูก-ผลข้างเคียงจากการใช้ยาคุมกำเนิด-เลือดที่เกิดตามหลังการปฏิสนธิประมาณ 2 สัปดาห์-เลือดที่เกิดจากการบาดเจ็บบริเวณอวัยวะเพศภายนอกในกรณีนี้มีความเป็นไปได้หลายอย่างค่ะ จำเป็นต้องได้ประวัติเพิ่มเติมร่วมกับตรวจภายในหรือทำอัลตราซาวน์หน้าท้องเพิ่มเติมเพื่อให้ได้การวินิจฉัยที่แน่นอน หากยังมีเลือดออกมาก ตกขาวผิดปกติ ปวดหน่วงท้องน้อย ควรไปพบสูตินรีแพทย์การดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน ไม่ซื้อยาปรับฮอร์โมนใดๆมารับประทานเอง และรีบไปพบแพทย์เพื่อหาสาเหตุค่ะ